ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ደም፡ ካብ መሸጣ ዕዳጋ ክሳብ ልገሳ 14 ሰነ 2019 ቀደም ዝሓመመ ሰብ 'ደም የድልየካ እዩ' እንትበሃል መሬት ይጽልምቶ፤ ሕሙም ይኹን መላዓሊ ሰቡ ከማኽር ናብዝን ናብትን ክብል ምርኣይ ልሙድ ነይሩ። ድፍር ኢሉ ናብ ባንኪ ደም ዝኸደ ድማ ደም ሂቡ ህይወት ከትርፍ ምስዝተሰለፈ ገባሪ ጽቡቕ፣ ደም ሸይጡ ነዃል ናብርኡ ንምሽፋን ደፋእፋእ ምስዝብል ነጋዳይ፣ ደም ኣሻይጡ ቁሩብ ከትርፍ ምስ ዝጓየ ደላላይ ምርኻቡ ዘይተርፍ እዩ። እቲ እዋን ህይወት ንምድሓን ንጣብ ደም ምርካብ ዓቐብ ዝነበረሉ እዋን ነይሩ። ርሑቕ ይምሰል እምበር፡ ንገለ ሰባት ግን ትማሊ መሲሉ እዩ ዝስመዖም። ወዲ 54 ዓመት ኣይተ ሰለሞን በየነ በዓል ሓዳርን ኣቦ ክልተ ቆልዑን እዩ። ብናይ ውልቀ ስራሕ ዝመሓደር ኣይተ ሰለሞን፡ ብኣቆጻጽራ ኢትዮጵያ ካብ 1981 ጀሚሩ ን72 ግዜ ደም ለጊሱ። ኣብ ባንኪ ደም፡ ደም ንምሻጥ ምስዝተሰለፉ ሰባት ተዳፊኡ ደም ይልግስ ምንባሩ ይዝክር። ደም ክልግስ ዝገበሩዎ ኣጋጣሚታት ኣይርሰዖምን። ጽቡቕ ዘምሃሮ ሕማቕ ኣጋጣሚ እቲ ቀዳማይ፡ ኣብ ቀይሕ መስቀል ወለንተኛ ኣምቡላንስ ኮይኑ ኣብ ዝሰርሐሉ እዋን፡ ብምኽንያት ምንጻል ጥንሲ ደም ስኢና እንትትመውት ምርኣዩ እንትኾን፤ እቲ ካልኣይ ኣጋጣሚ ድማ ብተመሳሳሊ ኩነታት ብዙሕ ደም ዝፈሰሳ ሰበይቲ ደም ተዋሂብዋ ካብ ኣፍ ሞት እንትትተርፍ ምርኣዩ እዩ። ከም ሰለሞን ዝበሉ ንዓመታት ደም ዝለገሱ ሰባት ከምዝገልጽዎ፡ ደም ክሳብ ሓሙሽተ ሽሕ ዝሽወጠሉ እዋን ነይሩ። ዋላ'ኳ ብሕክምና ደም ምልጋስ ዝከኣል ኣብ ሰለስተ ወርሒ ሓደ ግዜ እንተኾነ፤ ኣብ ሰሙን ሰለስተ ግዜ ደሞም ዝሸጡ ጽጉማት ከምዝነበሩ ኣይተ ሰለሞን ይዝክር። ኣብቲ ንግዲ ደለልቲ እውን ነይሮም። እቲ ዕዳጋ '' ንግዲ ብዕራይ ይበሃል ነይሩ'' ይብል። ወለንታዊ ልገሳ ደም ደገፍቲ ጋንታ ኩዕሶ እግሪ መቐለ "መንግስቲ [ኢትዮጵያ] ንተመዛበልቲ ውሽጢ ዓዲ ዝሓዘሉ ኣገባብ ዘሕፍር'ዩ" ሓደ ተሓካሚ ክንድዚ ዝኣክል መጠን ደም የድልዮ እንተተባሂሉ፤ ቤተሰብ እቲ ተሓካሚ ነቲ ዝተብሃሉዎ መጠን ደም ናብ ባንኪ ደም ብምኻድ ይልግሱ። ባንኪ ደም ድማ እቲ ዝተብሃለ መጠንን ዓይነትን ደም፡ ናብቲ ተሓካሚ ዝርከበሉ ሆስፒታል ይልእኽ። መሸጣ ደም ከመይ ጠጠው ኢሉ?
